A Tények tudósítása szerint a 18 éves férfit csak pár napja alkalmazták egy V. kerületi török büfében, és a főnöke már éppen ki akarta rúgni, mert rosszul dolgozott. A rendőrség hajtóvadászatot indított, a határokon is szigorúbban ellenőriznek.

A TV2 hírműsorának riportja szerinta 18 éves afgán migránst csak 3 napja vették fel a belvárosi gyroszoshoz, és éjszaka egyedül volt a büfében. A nő vendégként tért be, a férfi pedig berángatta a szolgálati mosdóba, majd megerőszakolta a fiatal nőt.

A férfi, aki hajnalban elmenekült, próbaidőn volt a boltban, és a tulajdonos vasárnap hajnalban azt mondta a rendőrségen, hogy épp fel akart neki mondani, mert nagyon nem volt megelégedve a munkájával.

A rendőrség hajtóvadászatot indított a felkutatására, és a határokat is szigorúbban ellenőrzik, ugyanis félő, hogy az erőszakoló migráns megpróbálja elhagyni az országot.

Azóta európai elfogatóparancsot is kiadtak ellene.